laion/Wikipedia-Exotic huggingface dataset:
פסגת קלארקסון

פסגת קלארקסון (באנגלית: Clarkson Peak) היא פסגה חרוטית בולטת ברכס הולנד, בחוף שקלטון, בשטח חסות רוס, שבאנטארקטיקה. ההר הוא חלק מהשלוחה ההררית המתמשכת מערבה מהר מילר. ההר ממוקם בראשו של קרחון רוב. גובהו של ההר 2,825 מטרים מעל פני הים. הפסגה התגלתה בינואר 1958 על ידי המחלקה הדרומית (הניו זילנדית) של המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958. שמה של הפסגה ניתן לה על ידי המחלקה הניו זילנדית. הפסגה נקראת על שמו של ט. ר. קלארקסון (T.R. Clarkson), חבר ועדת ים רוס (Ross Sea Committee). פסגת קלארקסון באתר הסקר הגאולוגי של ארצות הברית פסגת קלארקסון באתר הגאזט האנטארקטי של ממשלת ניו זילנד פסגת קלארקסון באתר הגאזט האנטארקטי של ממשלת אוסטרליה פסגת קלארקסון באתר הגאזט האנטארקטי המשווה SCAR של ממשלת אוסטרליה תרשים הנוף הנשקף מפסגת קלארקסון באתר peakvisor נתוני שקיעה /זריחה שמש/ירח עדכניים עבור פסגת קלארקסון מזג אוויר נוכחי מעודכן בפסגת קלארקסון תחזית מזג אוויר עדכנית ארוכת טווח עבור פסגת קלארקסון נתוני מזג אוויר היסטוריים עבור פסגת קלארקסון גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
דונקיליטי

דונקיליטי (בהונגרית: Dunakiliti) הוא כפר במחוז גיור-מושון-שופרון, שבצפון-מערב הונגריה. בדונקריליטי חיו יהודים בתקופות זמן שונות. בשנת 1869 היו שלושת היהודים בכפר חלק מקהילת ראיקה. מדיה וקבצים בנושא דונקיליטי בוויקישיתוף אתר האינטרנט הרשמי של דונקיליטי (בהונגרית) נתוני הכפר באתר הלמ"ס ההונגרי תיעוד קהילת ראיקה באתר jewishgen מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
וישמייז'יצה

וישמייז'יצה (בפולנית: Wyśmierzyce) היא עיר במחוז ביאלובז'גי, במזוביה שבפולין, עם 884 תושבים (2004). עד 2018 הייתה זו העיר הקטנה ביותר בפולין. וישמייז'יצה שוכנת לאורך הכביש המדינתי 48, מימין לגדה הדרומית של נהר הפיליצה. מבחינה היסטורית וישמייז'יצה שייכת למחוז פולין קטן, וממוקמת בגבול עם מזוביה. מעת הקמתה ועד שנת 1795 הייתה העיר שייכת למחוז סנדומייז' בפולין קטן. שטח העיירה הוא כ-16.84 קילומטרים רבועים. עד סוף המאה ה-17 נכתב שמה של העיירה Wyszemierzyce (וגם Vyszemierzice או Wyssemierzyce). השם בא מהשם הפרטי לזכר, Wyszemir. וישמייז'יצה זכתה בזכויות מגדבורג ב-12 בדצמבר 1338, וכמו מקומות רבים אחרים בצפון פולין קטן, נשללו ממנה זכויות אלה אחרי מרד ינואר (1869) על ידי ממשלת פולין הקונגרסאית שהייתה בשליטת הצאר. בשנת 1378 החלה לפעול בווישמייז'יצה הקהילה הקתולית הראשונה, ובשנת 1657 נהרסה העיר על ידי צבאו של הנסיך הטרנסילוואני ג'רג' ראקוצי השני, במהלך הפלישה השוודית לפולין. לאחר חלוקת פולין השתייכה תחילה וישמייז'יצה לגליציה המערבית תחת שלטון האימפריה האוסטרו-הונגרית, בשנת 1815 שוב הפכה וישמייז'יצה לחלק מפולין הקונגרסאית שבשליטת הצאר, ומשנת 1844 הייתה חלק מגוברנטוריית ראדום. העיירה השיבה לעצמה את זכויות העיר בשנת 1922, עת השתייכה למחוז קיילצה בתקופת הרפובליקה הפולנית השנייה. בין 1973 ל-2017 הייתה וישמייז'יצה העיר הקטנה ביותר בפולין. ב-1 בינואר 2018 קיבלה העיר וישליצה, עם אוכלוסייה של 503 תושבים (נכון לשנת 2016), זכויות עיר. בין מלחמות העולם התגוררו בווישמייז'יצה כ-100 יהודים - כ-7% מאוכלוסיית העיר. הם הקימו והחזיקו אגודה ציונית פעילה. במלחמת העולם השנייה הגיעו לווישמייז'יצה מאות פליטים יהודים. בתחילת 1942 הוקם בעיר גטו. תושביו סבלו רעב. ביולי 1942 גורשו יהודי וישמייז'יצה וכן הפליטים לגטו ביאלובז'גי וגורלם היה כגורל יהודי עיר זו. מדיה וקבצים בנושא וישמייז'יצה בוויקישיתוף הדף הרשמי של העיר היסטוריה של וישמייז'יצה וישמייז'יצה (Wyśmierzyce), באנציקלופדיה של הגטאות, באתר יד ושם הקהילה היהודית בווישמייז'יצה, בשטעטל הווירטואלי http://prawo.sejm.gov.pl/isap.nsf/download.xsp/WDU20170001427/O/D20171427.pdf
Yesterday Once More

Yesterday Once More (בעברית: אתמול שוב), שנכתב על ידי ריצ'רד קרפנטר וג'ון בטיס, היה להיט משנת 1973 של הקרפנטרז מאלבומם "Now & Then". בגרסת האלבום משולבת בשיר מחרוזת של שירים משנות ה-60 של המאה ה-20, המושמעת בתוכנית רדיו של שירים ישנים. היצירה תופסת את כל צד ב' של האלבום. הסינגל הגיע למקום השני במצעד בילבורד הוט 100, כשבמקום הראשון היה השיר "Bad, Bad Leroy Brown" של ג'ים קרוצ'י. השיר הגיע למקום ראשון במצעד easy listening, והיה הלהיט השמיני שהגיע למקום הראשון במצעד זה. זה היה התקליט הנמכר ביותר של הקרפנטרס ברחבי העולם. הסינגל הגיע למקום השני במצעד בממלכה המאוחדת. קארן קרפנטר – שירה וקולות רקע, תופים ריצ'רד קרפנטר – קולות רקע, פסנתר, פסנתר חשמלי, אורגן האמונד, תזמור ג'ו אוסבורן – גיטרה בס טוני פלוסו – גיטרה חשמלית ארל דאמלר – קרן אנגלית ללא קרדיט – תוף מרים Redd Kross, להקת הרוק/פאנק מהות'ורן שבקליפורניה, הקליטה גרסת כיסוי של השיר ב-1994, לאלבום מחווה לקרפנטרז בשם "If I Were a Carpenter". גרסה זו יצאה כסינגל יחד עם גרסת כיסוי לשיר "Superstar" של להקת סוניק יות'. להקת The Spinners הקליטה את השיר בשילוב השיר "Nothing Remains the Same" בשנת 1981. הסינגל הגיע למקום ה-52 במצעד בילבורד הוט 100, ולמקום ה-45 במצעד Adult Contemporary. מידע על היצירה "Yesterday Once More" באתר מיוזיק בריינז גרסאות נוספות ל"Yesterday Once More" באתר SecondHandSongs https://www.billboard.com/charts/hot-100/1973-07-28 Whitburn, Joel (2002). Top Adult Contemporary: 1961-2001. Record Research. p. 47. Whitburn, Joel (2002). Top Adult Contemporary: 1961-2001. Record Research. p. 47. Murrells, Joseph (1985). Million selling records from the 1900s to the 1980s : an illustrated directory. Arco Pub. p. 361. ISBN 0668064595. In addition to the U.S.A. million-plus sale, it sold well over 250,000 in Britain and over 600,000 in Japan by mid-1974 "From the Music Capitals of the World - London" (PDF). Billboard. 20 באוקטובר 1973. p. 60. נבדק ב-22 באפריל 2023 – via American Radio History. {{cite web}}: (עזרה)
דונרמטה

דונרמטה (בהונגרית: Dunaremete) הוא כפר במחוז גיור-מושון-שופרון, שבצפון-מערב הונגריה. בדונרמטה חיו ארבעה יהודים בשנת 1840 ושני יהודים בשנת 1880. מדיה וקבצים בנושא דונרמטה בוויקישיתוף אתר האינטרנט הרשמי של דונרמטה (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אין בתולות בקריות

אין בתולות בקריות הוא סרט דרמה ישראלי שיצא בשנת 2018, ונכתב ובוים על ידי קרן בר רפאל. הסרט עוקב אחר נערה מרדנית שחיה בקריית ים עם אמה ומתאהבת בעיתונאי תל אביבי שמגיע לעיר על מנת לגלות בתולת ים. לנה היא נערה מרדנית שחיה בקריית ים עם אימה. בעקבות השעמום והיעדר העניין בעיר, לנה נהפכת למתוסכלת ורוצה לעבור לתל אביב, אך היא נאלצת להישאר בעיר בשביל לשמור על בת דודתה היתומה, בהוראת אמה של לנה שמנהלת בית קפה לא מוצלח על החוף. במקביל, מתחילות לרוץ בעיר שמועות על בתולת ים שנצפתה וראש העיר מכריז על פרס כספי למוצא של בתולת הים, מה שגורם לעיתונאי תל אביבי בשם "צ'יפי" להגיע לעיר. לנה (ג'וי ריגר) – נערה, בעלת אופי מרדני, חוסר העניין בקריית ים מתסכל אותה והיא רוצה לעבור לתל אביב, אך נאלצת בהוראת אמה לשמור על בת דודתה היתומה. מתאהבת בהמשך בצ'יפי. צ'יפי (מיכאל אלוני) – עיתונאי תל אביבי, מגיע לקריית ים בשביל למצוא בתולת ים. אירנה (יבגניה דודינה) – אמה החד הורית של לנה, בעלת בית קפה לא מוצלח על החוף. ג'וי ריגר (לנה) זכתה בפרס השחקנית הזרה הטובה ביותר בפסטיבל הסרטים טרייבקה. "אין בתולות בקריות", במסד הנתונים הקולנועיים IMDb (באנגלית) "אין בתולות בקריות", במסד הנתונים הקולנועיים KinoPoisk (ברוסית) אין בתולות בקריות, במיזם "אישים" לתיעוד היצירה הישראלית תומר קמרלינג, ‏"אין בתולות בקריות": ביקורת סרט | יושב בחושך, באתר ‏מאקו‏, 8 בנובמבר 2018
קהילת יהודי קאליב

קהילת יהודי קאלוב שכנה בעיר נאג'קאלו (בהונגרית: Nagykálló) שבצפון־מזרח הונגריה, וכונתה בפי היהודים "קאלוב" או "קאליב". לפי המצבות בבית העלמין היהודי ניכר שבעיירה התקיים יישוב יהודי עוד בימי הביניים. רוב היהודים היו בעלי מלאכה וחקלאים, ורק מיעוטם עסקו במסחר והיו ביניהם בעלי מקצועות חופשיים ופקידים. במקום היו חברה קדישא, בית כנסת, מוסדות חינוך ומוסדות צדקה. במאה ה-18 הוקמה בקאלוב חסידות קאלוב שהייתה החסידות הראשונה בהונגריה. במהלך השנים המוקד השתנה והיא נדדה מקאלוב אך לכל אורך הזמן התקיימה קהילה יהודית בעיר. היהודים השתתפו בצורה ניכרת במימון מוסדות חינוך ומוסדות תרבות בעיירה עצמה, ובכל זאת היה יחס התושבים ליהודים עוין. ב-1790 הואשמו יהודי נאגיקאלו ברצח נער נוצרי שנעלם. הרב יצחק טאוב ורבים מבני הקהילה נאסרו, ארבעה מהם נידונו לתלייה. לפני ביצוע גזר הדין הופיע הנער בביתו. יהודי נאגיקאלו השתלבו בחיי הצבור והחברה ההונגרית. הם תמכו במורדים ההונגרים בקיסרות אוסטריה ב-1848. בשנת 1930, ערב מלחמת העולם השנייה, הקהילה מנתה 977 נפש. רבי יצחק (אייזיק) מקאלוב - מראשוני האדמו"רים בהונגריה. ייסד במאה ה-18 בקאלוב את חסידות קאלוב. ברבות השנים היא נדדה והתקיימה במקומות שונים. רבי ישעיה באנאט - (1840–1864) נודע בנאומיו בלשון ההונגרית והלהיב את בני קהילתו להצטרף ללוחמי מלחמת השחרור ההונגרית. עמד בראש המתנגדים להקמת בית המדרש לרבנים של הפלג הניאולוגי בבודפשט. בעקבות פרסום "החוקים היהודיים" (1938 ואילך) של ממשלת הונגריה, שנועדו להגביל את היהודים בתחומי הכלכלה והתרבות, פוטרו פקידי הרשות היהודים ונלקחו רישיונותיהם של בעלי מלאכה. אחרי פרוץ מלחמת העולם השנייה (ספטמבר 1939) גויסו צעירים יהודיים מהעיירה לעבודות כפייה. במרץ 1944, עם כניסת הצבא הגרמני להונגריה, נצטוו יהודי נאגיקאלו לענוד את הטלאי הצהוב. בליל 4 באפריל רוכזו בבניין בית הספר, שם הוחזקו שבעה ימים. הם הועברו לגטו נירג'האזה, אך משום הצפיפות הקשה ששררה בו, פוזרו בין כפרי הסביבה ועברו התנכלויות על ידי שוטרי המקום. ב-22 במאי רוכזו שוב בנ'ירגיהאזה, ושולחו בקרונות משא למחנה ההשמדה אושוויץ. בתום המלחמה חזרו לעיירה 98 ניצולים וחידשו את חיי הקהילה. בשנת 1948 ישבו בקאליב 72 יהודים. ל. טוביה סילאג'י-ווינדט, הצדיק מקאלוב וקהילתו, חיפה, 1975 פנקס הקהילות – הונגריה, יד ושם, ירושלים, תשל"ו עמ' 371-372 דף הקהילה באתר בית התפוצות בית התפוצות- קהילת נאגיקאלו, באתר בית התפוצות רבי יצחק אייזיק מקאלוב – ויקישיבה, באתר www.yeshiva.org.il פנקס הקהילות, ירושלים: יד ושם, תשל"ו
Una Rosa Blu

Una Rosa Blu (באנגלית: A Blu(e) Rose; בעברית: פרח כחול) הוא אלבום האולפן השביעי של הזמרת-יוצרת המקסיקנית גלוריה טרווי. האלבום יצא לאור ב-2 באוקטובר 2007, על ידי חברות התקליטים יוניוויז'ן מיוזיק גרופ ויוניברסל מיוזיק לטין אנטרטיינמנט. את האלבום הקליטה טרווי בשנת 2005 ובשנת 2006. מתוך האלבום יצאו חמישה סינגלים: "Psicofonía",‏ "Cinco Minutos",‏ "Pruébamelo",‏ "El Favor de la Soledad" ו-"Lo Que Una Chica Por Amor es Capaz". האלבום הופק על ידי סרחיו ג'ורג', בוב בנוזו וארמנדו אבילה. איגוד תעשיית ההקלטות המקסיקני העניק לאלבום את תואר הפלטינה, על מכירות של למעלה מ-100,000 עותקים. איגוד תעשיית ההקלטות האמריקאי העניק לשיר את תואר הזהב הלטיני, על מכירות של למעלה מ-50,000 עותקים במדינה. נכון לאפריל 2020, מכירותיו של האלבום ברחבי העולם עולות על למעלה מ-600,000 עותקים. מידע על האלבום Una Rosa Blu באתר MusicBrainz האלבום Una Rosa Blu באתר Discogs האלבום Una Rosa Blu באתר ספוטיפיי האלבום Una Rosa Blu באתר אפל מיוזיק סרחיו ג'ורג', בוב בנוזו, ארמנדו אבילה Gloria Trevi - Una Rosa Blu, Discogs (באנגלית) Una Rosa Blu, נבדק ב-2020-04-30 Una Rosa Blu by Gloria Trevi (באנגלית אמריקאית), נבדק ב-2020-04-30 Gloria Trevi - Psicofonia Remixes, Discogs (באנגלית) Gloria Trevi, Discogs (בספרדית) Gloria Trevi - Pruebamelo, Discogs (באנגלית) laprovincia.es - Canarias, noticias de Las Palmas, España y el mundo., www.laprovincia.es SDPnoticias.com, SDPnoticias.com, SDPnoticias.com (ב־) Gloria Trevi – Una Rosa Azul (Una Rosa Blu) (באנגלית), נבדק ב-2020-04-30 AMPROFON, amprofon.com.mx Gold & Platinum, RIAA (באנגלית)
פויקה

פּוֹיְקֵה (מאפריקאנס Potjiekos (פויקה-קוס)) הוא סיר מברזל יצוק שנועד לשמש ככלי בישול במחנאות. הפויקה מתאים במיוחד למטרה זו מאחר שהוא מפזר את אנרגיית החום הגדולה אותה הוא סופג באופן שווה לכל חלקיו, תכונה שהופכת אותו למתאים לבישול בצד המדורה. הפויקה הוא כלי בישול נפוץ בקרב האפריקאנרים בדרום אפריקה. לטענתם, אבותיהם הביאו אותו עמם מהולנד, באמצע המאה ה-17, שם נבנו לראשונה סירים הולנדיים כאשר ייחודם נמצא בסוג הסגסוגת שמשמשת ליציקת סיר והכיל חול מיובש, דבר שהקנה לסגסוגת חוזק רב ושטח פנים חלק יותר. סירים דומים נמצאו גם ברחבי האי הבריטי, לשם הגיעו מהולנד. חוקרים סבורים כי ייתכן שהסיר הגיע לדרום אפריקה עם המתיישבים הבריטים ואומץ על ידי האפריקנרים. התבשיל אותו נהוג להכין בסיר זה - מעין נזיד בשרי או צמחוני, נקרא במקור "פויקהקוס", אך בישראל נהוג לכנות גם אותו פשוט "פויקה", כשם הסיר בו הוא מתבשל. בראשית העשור הראשון של המאה ה-21 זכה הפויקה לפופולריות רבה בקרב חיילים ומטיילים. שימוש בסיר ברזל יצוק דורש תחזוקה שוטפת. היותו עשוי פלדה מקנה לו סגולות בישול. אך כיוון שנוטה להחליד, כדי לשמור על תקינותו יש להקפיד לשטוף אותו בסבון, לייבשו ולהימנע מלשרוט את דפנות הסיר בעת הניקוי. שימון הסיר לאחר הניקוי עוזר גם הוא למניעת חלודה. הפויקה מיוצר במגוון גדלים הממוספרים בסדר עולה לפי נפח: יורה (כלי) דינג (כלי) גלעד מאירי ואורי שעשוע, פויקה, הוצאת בישולי הדרך, הרצליה, 2011. גלעד מאירי, "בישולי הדרך", הוצאת בישולי הדרך, הרצליה 2009.
סלאמיברסרי VIII

סלאמיברסרי VIII היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-13 ביוני 2010, באולם האימפקט זון שבאורלנדו, פלורידה. האירוע היה האירוע השישי בסדרת אירועי סלאמיברסרי. זאת הייתה הפעם הראשונה מאז שנת 2006 שאירוע הסלאמיברסרי התקיים באימפקט זון בנוסף להיותו הראשון שלא כלל את קרב מלך ההר. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. תשעה קרבות התנהלו באירוע. בקרב המרכזי, רוב ואן דאם ניצח את סטינג ושמר על אליפות העולם במשקל כבד של TNA. עוד ברשימת הקרבות, ג'ף הארדי ומר אנדרסון ניצחו את ביר מאני, אינק (ג'יימס סטורם ורוברט רוד) בקרב זוגות, ואביס ניצח את דזמונד וולף בקרב מונסטר בול. האירוע כלל קרבות שנבעו מעלילות מתוסרטות מתוכניות !TNA iMPACT. ב-20 במאי בתוכנית !TNA iMPACT, כחלק מהדירוג הראשוני, סטינג דורג במקום הראשון מבין עשרה על ידי הוועדה לאליפות TNA. כתוצאה מכך, דירוג זה זיכה אותו בקרב על אליפות העולם במשקל כבד של TNA באירוע סלאמיברסרי. ב-10 ביוני, דיקסי קרטר הודיעה בחשבון הטוויטר שלה שיש לה הפתעה גדולה לסלאמיברסרי אשר תשנה את פני החברה לעד. בהמשך לציוצה בטוויטר, היא הבהירה את הצהרתה כדי לציין שאף על פי שתהיה הפתעה באירוע, האימרה "שתשנה את TNA לעד" תבוא לידי ביטוי רק בשבועות שיבואו לאחר מכן. עד מהרה, נודע שטומי דרימר הוא היה ההפתעה, כשהוא ערך את הופעת הבכורה שלו באירוע סלאמיברסרי. סלאמיברסרי VIII, במסד הנתונים הקולנועיים IMDb (באנגלית) תוצאות אירועי סלאמיברסרי
כולם הלכו לג'מבו

כולם הלכו לג'מבו הוא פזמון שביצעה ציפי שביט ונכתב למופע ג'אמבו מיוזיקל שעלה בשנת 1971. בשנת 1971 העלה המפיק אברהם דשא (פשנל) בתיאטרון העממי את המופע המוזיקלי רב־המשתתפים "ג'אמבו מיוזיקל", בכיכובם של מירי אלוני, מוטי פליישר, ניצה שאול וציפי שביט. כמה ימים לפני העלאת המופע שברה שביט את רגלה. יורם טהרלב, שכתב את מרבית השירים למופע, חיבר ללחנו של שיר איטלקי מילים בעברית, שכותרתו "כולם הלכו לג'מבו". שביט עלתה לבמה עם רגלה השבורה מחופשת לילדה וביצעה את השיר, אשר זכה להצלחה שתרמה להפיכת המופע ללהיט. השיר האיטלקי המקורי הוא Volevo un gatto nero ("רציתי חתול שחור"), שיצא לאור בשנת 1969. השיר תורגם גם ליפנית. מידע על היצירה "כולם הלכו לג'מבו" באתר מיוזיק בריינז סרטון השיר "כולם הלכו לג'מבו" באתר יוטיוב "כולם הלכו לג'מבו" באתר של אקו"ם מילות השיר "כולם הלכו לג'מבו" באתר שירונט &־ בידור, מעריב, 15 באפריל 1971 פינת השירים המתורגמים - "כולם הלכו לג'מבו", באתר רדיו ללא הפסקה, 25 במרץ 2012 Volevo un gatto nero, Zecchino d'Oro 1969 Vincenza Pastorelli, סרטון באתר יוטיוב (אורך: 3:19) Dalle canzoni dello Zecchino d'oro https://www.raiplay.it/video/2013/10/Volevo-un-gatto-nero---1969-f1ee92a9-2dd9-4c2b-9093-290dc24611e9.html
אלפי (סרט, 2004)

אלפי הוא סרט קומי בריטי-אמריקאי משנת 2004 בכיכובו של ג'וד לאו ובבימויו של צ'ארלס שייר. הסרט הוא גרסה קולנועית מחודשת ל"אלפי", סרט קולנוע משנת 1966 בכיכובו של מייקל קיין. אלפי הוא צעיר לונדוני (קוקני) החי בניו יורק ועובד כנהג לימוזינה. הוא רודף נשים המוקף בנשים יפות הנשבות בקסמיו ואינו מוכן לקבל על עצמו שום התחייבות. פסקול הסרט נכתב על ידי מיק ג'אגר מהרולינג סטונז, דייב סטיוארט, חבר היוריתמיקס לשעבר, וג'ון פאוול. הפסקול כולל 13 שירים חדשים וגרסה מחודשת לשיר מהסרט המקורי. הסרט היה כישלון קופתי ולא הצליח לכסות את התקציב הענק שהושקע בו. המגזין הבריטי "בלוקבאסטר" בחר בסרט כאחת הגרסאות המחודשות הגרועות ביותר של כל הזמנים. ג'וד לאו - אלפי מריסה טומיי - ג'ולי סיינה מילר - ניקי סוזן סרנדון - ליז ניאה לונג - לונט עומר אפס - מרלון אתר האינטרנט הרשמי של אלפי "אלפי", במסד הנתונים הקולנועיים IMDb (באנגלית) "אלפי", באתר נטפליקס "אלפי", באתר AllMovie (באנגלית) "אלפי", באתר Rotten Tomatoes (באנגלית) "אלפי", באתר Box Office Mojo (באנגלית) "אלפי", באתר Metacritic (באנגלית) "אלפי", באתר אידיבי "אלפי", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
קורבה

האם התכוונתם ל... אישים: אמדה קורבה (אנ') – אדמירל צרפתי מן המאה ה-19 גוסטב קורבה – צייר צרפתי מהזרם הריאליסטי מן המאה ה-19 פליסיאן קורבה (אנ') – שחקן כדורמים ושחיין חזה בלגי אחר: "שלום אדון קורבה" – ציור מאת גוסטב קורבה (1854) קורווה – צורה של עבודה כפויה וללא תשלום קורבה (תוניסיה) – עיר בתוניסיה קורבט
יוזף קראוטוואלד פון אנאו

יוזף קראוטוואלד פון אנאו (בגרמנית: Joseph Krautwald von Annau;‏ 1 באוקטובר 1858 – 13 באפריל 1925) היה גנרל בצבא האוסטרו-הונגרי אשר פיקד על כוחות במלחמת העולם הראשונה. קראוטוואלד נולד בווינה ב-1 בפברואר 1858. היה לו אח תאום בשם אוטו. הוא למד באקדמיה הצבאית הטכנית בווינה, וב-1879 התגייס לצבא האוסטרו-הונגרי והוצב ברגימנט הארטילריה ה-2 בדרגת לויטננט. ב-1888 הוא הועלה לדרגת האופטמן. בין השנים 1892–1896 הוא שרת ברגימנט ההנדסה ה-2 בלינץ. ב-1896 הוא הועלה לדרגת מיור ומונה למפקד גדוד ההנדסה ה-4 בפטוי. ב-1 בנובמבר 1900 הוא הועלה לדרגת אוברסט-לויטננט. ב-3 ביוני 1904 הוא הועלה לדרגת אוברסט, וב-1906 מונה למפקד רגימנט הרגלים ה-96. ב-19 במאי 1910 הוא הועלה לדרגת גנרל-מיור ומונה למפקד בריגדת הרגלים ה-53 בקושיצה. ב-1912 הוא התמנה למפקד הדיוויזיה ה-34 בטימישוארה וב-11 במאי 1913 הועלה לדרגת לוטננט פילדמרשל. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914 נכללה הדיוויזה של קראוטוואלד במסגרת הקורפוס ה-7 בפיקודו של אוטו מייקסנר פון זווינשטאם. הקורפוס הוקצה לפלישה הראשונה לממלכת סרביה, אולם לנוכח ההתגייסות המהירה של צבא האימפריה הרוסית השתנו סדרי העדיפויות של המטכ"ל והקורפוס הועבר לחזית המזרחית כחלק מהארמייה השנייה בפיקודו של אדוארד פון בהם-ארמולי. לנוכח התפוררות הארמייה השלישית בקרבות מול הרוסים, הוכנסה גם הארמייה השנייה לגליציה. קראוטוואלד פיקד על הדיוויזיה במהלך קרב גליציה, ובמהלך מתקפת הקרפטים קיבל פיקוד על הקורפוס ה-10. במרץ 1915 הוא הועבר לפקד על הקורפוס ה-3 ולחם עמו במהלך מתקפת גורליצה-טרנוב. לאחר מכן הוא הועבר לחזית האיטלקית ולחם במהלך קרבות נהר איזונצו. במאי 1916 הוא הועבר לגזרת טירול ולחם במהלך קרב קפורטו במסגרת הארמייה החמישית. ב-13 במאי 1917 הוא הועלה לדרגת גנרל חיל הרגלים. הוא המשיך להילחם עד ינואר 1918 עת הורחק מתפקידו מסיבות בריאותיות. כאות הוקרה על שירותיו הוענק לו תואר האצולה "פון אנאו". הוא נפטר בפרשבורג ב-13 באפריל 1925. מדיה וקבצים בנושא יוזף קראוטוואלד פון אנאו בוויקישיתוף יוזף קראוטוואלד פון אנאו (באנגלית) יוזף קראוטוואלד פון אנאו (באנגלית) יוזף קראוטוואלד פון אנאו (בגרמנית) יוזף קראוטוואלד פון אנאו (בגרמנית)
1677

שנת 1677 היא השנה ה-77 במאה ה-17. זוהי שנה רגילה, שאורכה 365 ימים. 1 בינואר 1677 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 21 בפברואר – ברוך שפינוזה, פילוסוף יהודי-הולנדי (נולד ב-1632) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1677 התחילה ביום ח' בשבט ה'תל"ז (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-כ"ז בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1677 לפי הלוח היוליאני Nothing. ילידי 1677‎ נפטרים ב-1677‎ מדיה וקבצים בנושא 1677 בוויקישיתוף
קפה עמליה

קפה עמליה היא סדרת טלוויזיה לילדים אשר משודרת בכאן חינוכית מאז מרץ 2020. הסדרה מבוססת על המופע "שירים לעמליה". רוב דמויות בתוכנית הם בובות אך יש מספר דמויות שהם בני אדם. לקראת סוף מרץ 2021 הסדרה שבה לעונה שנייה, שבה יניב ביטון הצטרף לצוות השחקנים. הסדרה זכתה בפרס תוכנית לגיל הרך בתחרות פרסי הטלוויזיה לילדים ולנוער ה-1. עלילת הסדרה מספרת על משפחת לוצאטו, משפחה של בובות, הבעלים של "קפה עמליה", בית קפה קטן ושכונתי. ב"קפה עמליה" יש דברים שאין בשום בית קפה אחר. סופיה לוצאטו (הפעלה: ערן בן צבי ומיטל רז. דיבוב: אודליה מורה-מטלון) – אם המשפחה והקונדיטורית המהוללת של בית הקפה. בעלת חוכמת חיים רבה, דבר המתבטא בין השאר בכך שהיא מגישה לכל אורח את מה שהוא באמת צריך, ולאו דווקא את מה שהוא מזמין. בעלת מבטא איטלקי. סבא ג'ובאני לוצאטו (הפעלה ודיבוב: ז'יל בן דוד) – מרבה לצפות בכדורגל ולהתגעגע לאיטליה. בעל מבטא איטלקי. נוהג לעיתים למכור גלידה ליד המסעדה. יוני (ג'וני) לוצאטו (הפעלה ודיבוב: יוסף סוויד) – הנער המתבגר של המשפחה, רוצה שיקראו לו ג'וני. מנגן בגיטרה. עמליה לוצאטו (הפעלה ודיבוב: גוני פז) – הילדה הצעירה בת ה-8, שהיא הלב של בית הקפה, עוזרת לסופיה, אמא שלה, ומתיידדת עם כולם. "קפה עמליה", באתר אידיבי קפה עמליה, באתר כאן חינוכית קפה עמליה, במיזם "אישים" לתיעוד היצירה הישראלית משה אבוטבול, ערוץ חדש ו-20 סדרות: המהפך של כאן חינוכית על המסך, אתר פרוגי, 1 בדצמבר 2020
וסת (פירושונים)

האם התכוונתם ל... וסת – תהליך פיזיולוגי-הורמונלי המתרחש באופן מחזורי במערכת הרבייה של גוף הנקבה אצל חלק מהיונקים כחלק מן המחזור החודשי אל-וסת (אָמֵנוֹרֵאָה) – מצב שבו כתוצאה מסיבה כלשהי, לא מתחיל כלל המחזור החודשי ועימו הווסת; מצב שבו הווסת מפסיקה לאחר שהייתה סדירה; או מצב שבו קיימים פחות מ-9 מחזורים בשנה ביהדות: וסת קבוע וסת שאינו קבוע פרישה סמוך לווסת סוגי וסתות: וסת האונס – וסת ההפלגה, וסת החודש, וסת השבוע וסת (מכשיר) (אנ')
עין כחל

עין כחל הוא מעיין השוכן לרגלי הר כחל בתוך מבנה של בריכת בטון מקורה, גדולה ועמוקה, עם פתח כניסה למעלה. מעיין "עין כחל" או "עין כחילה", כפי שנקרא בתקופה הקדומה, נובע בתוך מבנה של בריכת בטון מקורה, גדולה ועמוקה, עם פתח כניסה למעלה. על קיר המבנה יש סולם. על שם המעיין נקרא היישוב "כחל", שנמצא סמוך לצומת עמיעד. מסוף המאה ה-16 התפתחה מסורת שמקורה כנראה, בקהל מקובלי צפת, הרואה בנחל "עין כחל", בנחל עכברה שבסביבתו ובמצוקיו את המקום שבו נטמנו כלים ואוצרות מבית המקדש. מסורת זו נשענת על שלושה מקורות. האחד, ספרו של רבי חיים הורוביץ "חיבת ירושלים" (1844) המציין את מרחב נחל עכברה כמקום האוצר, השני ספרו של המקובל רבי נפתלי בן יעקב אלחנן "עמק המלך" שנדפס באמסטרדם ב-1648 הרומז על הימצאות אוצרות גנוזים ליד עין-כחל, וספר שלישי, "שערי ירושלים" שבו מספר הרב נפתלי ריישר על חיילי נפוליאון בונפרטה המחפשים אוצרות בנחל בעת המצור הגדול על עכו, בשנת 1799 כאשר הפנה נפוליאון חלק מצבאו לכיבוש הגליל, חלק מחייליו התפנה לחפש את אחר אוצרות המקדש הנעלמים. לילות וימים נשמעו למרחוק קולות החציבה בסלע שעלו מערוץ הנחל, אך לאוצרות לא היה זכר. וכך כותב רבי חיים הורביץ בספרו "חיבת ירושלים": "סמוך לעכברא, בדרך שהולכים בה מהעיר צפת לטבריה יש בקעה גדולה ועמוקה מאד ובתחתית הבקעה יש מעיין מים צלולים שנקרא "עין כחל" ועוברים דרכו ובצידו המזרחי יש הר גבוה מאד ובראש ההר חצוב כדמות שער סתום ובהר זה נגנזו הכלים הקדמונים והיקרים של בית המקדש…" מתוך "עמק המלך", נפתלי בן יצחק אלחנן, שיצא לאור באמסטרדם בשנת 1648: "...ואלה פירוט אוצרת בית המקדש אחר חורבנו אותם הסתירו בשמם של חמישה צדיקים: ואלו משקלי הכסף הגנוזים בעין כחל, על ידי ברוך וצדקיהו: כיכרי כסף מאה ועשרים ריבוא, ושל כסף טוב מאה ושישים ריבוא, כלים של נחושת, סירים של נחושת טוב מאתיים ריבוא... כרובים שאין להם משקל, כיורים של נחושת שאין להם משקל, מחבת של זהב טוב ג' אלפים... זהב מזוקק שזקק דוד מלך ישראל, כל אלה גנזם צדקיהו... ואיש לא ידע באיזה מקום נגנזו... עד שיקום דוד בן דוד וימסרו בידו את כל כסף וזהב ומרגליות שהטמינו בשעה שיתקבצו גלויותיהם של ישראל מד' רוחות העולם ויעלו בגדולה... על ארץ ישראל". היה נהר שופע באמצע המאה ה-20, שמימו הפעילו את טחנות סירין ומאז יבש. גאל טפר, גיל דרעין ויותם טפר, אזור נחל עמוד : פרקים על ההיאחזות היישובית, 2000, עמוד 20 ערן ודוד גל־אור, טיול: עין כחל, באתר ידיעות אחרונות, ‏09.06.2016 דובי זכאי, אוצר מן הטבע, באתר מעריב, ‏12/10/2006 בור כחל עין כחל, באתר עמוד ענן עין כחל... מעיין ברכס החרמון, עין כחל, באתר מסלולים בעקבות אוצרות המקדש בנחל עכברה, באתר טיולי. למטייל
זנדר

האם התכוונתם ל... אוגוסט זנדר – צלם גרמני שהתמחה בצילומי דיוקנאות תיעודיים אינטרפרומטר מאך-זנדר – התקן המשמש לקביעת השינויים בפאזה היחסית בין שתי אלומות מקבילות על ידי פיצול אור ממקור יחיד בנג'מין זנדר – מנצח, מורה, צ'לן, פסנתרן, מוזיקאי ומלחין אנגלי-אמריקאי יהודי חן זנדר – עיתונאית ישראלית
רכסי סופטבד

רכסי סופטבד או מצוקי סופטבד או נונאטאקי סופטבד (באנגלית: Softbed Ridges; מילולית: רכסי הקרקע הרכה; או Softbed Nunataks) הם סדרת רכסים או נונאטאקים סלעיים מקבילים, שביניהם עמקים קטנים המכוסים שלג, בחוף שקלטון, בשטח חסות רוס שבאנטארקטיקה. הרכסים משתרעים בכיוון צפון - דרום, ואורכם 28 קילומטרים. הרכסים יוצרים את האזור המפריד בין קרחון לורי וקרחון רוב. שמם של הרכסים ניתן להם בשנת 1960 על ידי קבוצות מחקר ניו זילנדיות, אשר עשו מחקרים באזור. רכסי סופטבד באתר הסקר הגאולוגי של ארצות הברית רכסי סופטבד באתר הגאזט האנטארקטי של ממשלת אוסטרליה רכסי סופטבד באתר הגאזט האנטארקטי המשווה SCAR של ממשלת אוסטרליה רכסי סופטבד באתר mindat מחשבון מרחקים - המרחק מרכסי סופטבד לאתרים סמוכים גאזט השמות האנטארקטיים הרשמי של ארצות הברית שמות שונים לרכסים באתר הסקר הגאולוגי של ארצות הברית מידע גאוגרפי והיסטורי